section_heading: 1905. - "čudesna godina" (Annus Mirabilis)
paragraph_text: Njegov drugi članak iz 1905., pod nazivom O kretanju — potrebnom od strane molekularne kinetičke teorije topline — malih čestica suspendiranih u nepokretnom fluidu (njem. Über die von der molekularkinetischen Theorie der Wärme geforderte Bewegung von in ruhenden Flüssigkeiten suspendierten Teilchen), pokriva njegovu studiju Brownovog gibanja i osigurava iskustvene dokaze za postojanje atoma. Prije pojave ovog članka, atom je bio prihvaćen kao korisna ideja, ali fizičari i kemičari su se vatreno raspravljali jesu li atomi stvarni ili nisu. Einsteinovo statističko razmatranje ponašanja atoma dalo je eksperimentatorima način da broje atome gledajući kroz obični mikroskop. Wilhelm Ostwald, jedan od vođa anti-atomske škole, kasnije se povjerio Arnoldu Sommerfeldu da se njegova sumnja u atome preobratila u vjerovanje zahvaljujući Einsteinovom potpunom objašnjenju Brownovog gibanja.<ref>Smoluchowski je radio na Brownovom gibanju istovremeno kad i Einstein. On je 1906. objavio istu jednadžbu kao i Einstein (izvedenu na drugi način), jedino što je pogriješio je činitelj. Vidjeti: za detalje. Brownovo gibanje bilo je također objašnjeno i od strane Louisa Bacheliera 1900.